Sverre Wilberg

Sverre Wilberg () var ein norsk skodespelar som er mest kjend frå rolla si som kriminalinspektør Hermansen i Olsenbanden-filmane. Han var ein stor del av karrieren sin tilsett ved Det norske teatret.

Teater
Wilberg vart utdanna ved det kongelege akademiet for drama Royal Academy of Dramatic Art i London mellom 1953 og 1955, og var tilsett ved Trøndelag Teater frå 1955 til 1958. Deretter hadde han oppgåver ved Folketeatret, Chat Noir, Oslo Nye Teater og Fjernsynsteatret. Frå 1971 var han ved Det norske teatret, der han spelte i fleire komediar som blant anna Pære i Ein midtsommernattsdrøm og som Amor i Geir Sveaas si oppsetning av Holberg sin Ulysses von Itachia. Han har òg spelt i realistiske stykke som blant anna direktøren i Stiftelsen av Antonio Buero Vallejo, fleire Brecht-karakterar, samt klassikaroppgåver som Kreon i Evripides sin Medea. På 1980-talet gjorde han seg merka som Gud i Goethe sin Faust og som Claudius i Hamlet.

Wilberg virka 42 år i norsk teaterliv, og dei siste 25 åra var han knytt til Det Norske Teatret der han spelte meir enn 100 ulike roller

Film og TV
Wilberg filmdebuterte i 1959 i 5 loddrett, og har ved sidan av rolla som Hermansen i 12 Olsenbanden-filmar, spelt i Smuglere (1968), Skulle det dukke opp flere lik, er det bare å ringe (1970) og Kamilla og tyven (1988). Han hadde den siste filmrolla si i Markus og Diana frå 1996. På TV har han blant anna vore å sjå i eit par gjesterolle i komiserien Mot i brøstet. Han var òg med i episoden Vinterferie av komiserien Fleksnes fataliteter. Episoden har likevel aldri vorte vist på TV, men er tilgjengeleg på DVD. Mot i brøstet-episoden I Søtaste Laget som Sverre Wilberg spelte doktor i, har seinare vorte tileigna  han.

Filmografi (film og TV)
 År  Film  Rolle  1996  Markus og Diana  Kelner 1996  Mot i brøstet (TV-serie)  Doktor 1988  Kamilla og tyven  Kelner 1984  ... men Olsenbanden var ikke død!  Hermansen 1982  Olsenbandens aller siste kupp  Hermansen 1981  Olsen-bandens flugt over plankeværket  Nordmenn 1981  Olsenbanden gir seg aldri  Hermansen 1979  Olsenbanden og Dynamitt-Harry mot nye høyder   Hermansen 1978  Olsenbanden + Data-Harry sprenger verdensbanken  Hermansen 1977  Olsenbanden og Dynamitt-Harry på sporet  Hermansen 1976  Bør Børson II  Ivar Zolen 1975  Olsenbandens siste bedrifter  Hermansen 1975  Min Marion  Fotografen 1974  Olsenbanden møter Kongen & Knekten  Hermansen 1974  Bør Børson Jr.  Ivar Zolen 1973  To fluer i ett smekk  Streken 1973  Olsenbanden og Dynamitt-Harry går amok  Hermansen 1972  Når villdyret våkner  Colonel 1970  Olsenbanden og Dynamitt-Harry  Hermansen 1970  Skulle det dukke opp flere lik, er det bare å ringe …  Politibetjent 1969  Operasjon Egon  Hermansen 1968  De ukjentes marked   1968  Bare et liv - historien om Fridtjof Nansen   1968  Smuglere  1968  Sus og dus på by'n  Bilhandleren 1968  Mannen som ikke kunne le  1967  Martha  Skipsreder Amundsen 1966  Før frostnettene   1964  Klokker i måneskinn  1963  Vildanden  Lakei 1959  5 loddrett  Hovmester

Andre roller
Han har òg ei rolle i høyrespelet God aften, mitt navn er Cox: Den lille heksen.

Bakgrunnsstoff

Dagbladet: Sverre Wilberg er død

Kategori:Folk frå Fredrikstad
Kategori:Norske skodespelarar